# data[].attributes.headline
ชี้เป้า! "ที่เที่ยวใกล้ธรรมชาติ" มุมถ่ายรูปยอดฮิต

# data[].attributes.subject
ชี้เป้า! "ที่เที่ยวใกล้ธรรมชาติ" มุมถ่ายรูปยอดฮิต

# data[].attributes.body
วาร์ปไปเที่ยวยูทาห์ในไทยกันกับ ที่เที่ยว Unseen ละลุ สระแก้ว ค่ะ ซึ่งเป็นปรากฏการณ์ที่เกิดขึ้นจากฝีมือของธรรมชาติ ด้วยน้ำฝนที่กัดเซาะ และการพังทลายของดินและยุบตัว ทำให้ดินที่แข็งจะยังคงอยู่ และเมื่อถูกลมกัดกร่อนจะมีลักษณะเป็นรูปต่างๆ ดูคล้ายกับกำแพง

# data[].attributes.headline
ดอยแม่ตะมาน เชียงใหม่

# data[].attributes.subject
ดอยแม่ตะมาน เชียงใหม่

# data[].attributes.body
ไปเที่ยวเชียงใหม่ กันบ้าง วันนี้ขอหลบผู้คนที่พลุกพล่านในเมืองเชียงใหม่ ออกไปสูดอากาศดีๆ รับลมหนาวกันที่ ดอยแม่ตะมาน สันป่าเกี๊ยะ ค่ะ โดยที่นี่ตั้งอยู่ใน หน่วยจัดการต้นน้ำแม่ตะมาน อำเภอเชียงดาว นั่นเอง เป็น สถานที่ท่องเที่ยวเชิงเกษตร ไว้สำหรับทดลองโครงการพัฒนาที่สูง ไทย-ออสเตรเลีย มีแปลงทดลองปลูกพืช และผลไม้เมืองหนาว นานาชนิดเลยค่ะ

และที่พลาดไม่ได้เลยก็คือ ในช่วงต้นเดือนมกราคมไปจนถึงกลางเดือน จะมี ดอกนางพญาเสือโคร่ง ที่จะผลิบานออกดอกสวยๆ ให้ได้ชมกันค่ะ งานนี้พลาดไม่ได้ ต้องไปกางเต็นท์กันสักคืนสองคืนแล้ว หรือใครไม่สะดวก อยากนอนบ้านพัก ที่นี่ก็มีให้บริการค่ะ

# data[].attributes.headline
อุทยานแห่งชาติ กำแพงเพชร

# data[].attributes.subject
อุทยานแห่งชาติ กำแพงเพชร

# data[].attributes.body
กำแพงเพชร จังหวัดที่หลายคนอาจมองผ่าน แต่ขอบอกก่อนว่า ที่นี่ก็มีดีไม่แพ้ใครนะจ๊ะ! ตามเรามาเที่ยวธรรมชาติ ที่สงบ และร่มรื่น เป็นอีกหนึ่งที่เที่ยวคนไม่เยอะกันที่ อุทยานแห่งชาติคลองวังเจ้า กันค่ะ ที่นี่เป็นพื้นที่ป่าที่อุดมสมบูรณ์มากๆ มีสัตว์ป่ามากมาย และยังมีธรรมชาติที่สวยงามน่าค้นหาทั้ง น้ำตก จุดชมวิวสวยๆ และถ้ำต่างๆ เช่น ยอดเขาเย็น น้ำตกเต่าดำ จุดชมวิวผาตั้ง น้ำตกคลองวังเจ้า ค่ะ ได้ไปสูดอากาศดีๆ ในที่เงียบสงบแบบนี้ ดีต่อใจแน่ๆ

# data[].attributes.headline
ทะเลน้อย พัทลุง

# data[].attributes.subject
ทะเลน้อย พัทลุง

# data[].attributes.body
ถ้าอยากเปลี่ยนบรรยากาศในการเที่ยวภาคใต้แบบใหม่ๆ แล้วล่ะก็ ต้องมาที่นี่ ทะเลน้อย เป็นทะเลสาบน้ำจืด ที่ตั้งอยู่ในพื้นที่ ตำบลนางตุง และ ตำบลทะเลน้อย ของจังหวัดพัทลุงค่ะ ที่นี่จะมี คลองนางเรียม ซึ่งยาว 2 กิโลเมตร เชื่อมระหว่างทะเลน้อยกับทะเลสาบสงขลา และได้รับการประกาศเป็นเขตห้ามล่าสัตว์ป่าทะเลน้อย ที่นี่จึงมีอีกชื่อหนึ่งว่า อุทยานนกน้ำทะเลน้อย ซึ่งนับเป็นเขตห้ามล่าสัตว์ป่าแห่งแรกของประเทศไทยอีกด้วย